Bangladesh

Bangladesh (in le lingua bengali বাংলােদশ litteralmente le pais de Bengala) es un pais de Asia del Sud, situate al nord del golfo de Bengala. Illo es quasi un enclave de [ con un parve frontiera commun con Myanmar. Le pais deveniva independente in 1971, le data del partition de Pakistan. Illo ha constituite antea le "Pakistan Oriental". Geographicamente, le pais se situa in le terreno fertile del delta del Ganges, por lo que illo sta subjecto al inundationes annual provocate per monsones e cyclones. Juxta le provincia indian de Bengala del West, illo constitue le region ethnolinguistic de Bengala. Su frontieras actual se establiva con le secunde partition de Bengala in 1947, quando le region deveniva le parte est del justo formate Pakistan. Non obstante, illo se incontrava separate ab le parte west per 1600 km del territorio indian. In 1971, le discrimination politic e linguistic, assi como le abandono economic, apportava a un serie de conflictos con Pakistan, lo que duceva a le guerra de independentia e al establimento de Bangladesh como un nation autonome. Post le independentia, le nove stato suffreva de fame, disastros natural e paupertate generalisate, assi como agitation politic e colpos militar. Le restauration del democratia in 1991 esseva sequite per un relative calma e un lente progresso economic. Bangladesh es le octave pais le plus populate distaccante por su elevate densitate demographic, le qual es comparabile solo con le de parve insulas o microstatos, mais inusual in paises de grande extension. Mesmo si illo ha un taxa de paupertate multo alte, desde 1975 su PIB per capita se ha duplicate e le taxa de paupertate ha cadite in un 20% desde initios del decennio de 1990. Assi, le pais figura inter le economias del "Proxime Dece-Un". Dacca, le capital, e altere centros urban forma parte del fortia impulsor que ha possibilitate iste crescimento. Referentias